wickkiey/tamil-wikipedia-chunked huggingface dataset:
# கம் தாயெங்

## கல்வி

1962-ல் கம் தாயெங் சில்லாங்கில் உள்ள சீமாட்டி கீன் கல்லூரியில் பல்கலைக்கழகத்திற்கு முந்தைய கல்லூரி கல்வியில் தேர்ச்சி பெற்றார். பின்னர் சில காலம் பள்ளி ஆசிரியையாக பணியாற்றினார்.
# கம் தாயெங்

## அரசியல்

அக்டோபர் 18, 2013 அன்று தம்புக் தொகுதியில் நடந்த இடைத்தேர்தலில் இந்தியத் தேசிய காங்கிரசு வேட்பாளராக அருணாச்சல பிரதேச சட்டமன்றத்திற்கு கம் தாயெங் போட்டியின்றி தேர்ந்தெடுக்கப்பட்டார். இவரது கணவர் 2009 தேர்தலில் தம்புக் தொகுதியில் வெற்றிபெற்று எதிர்பாராத மரணத்தின் காரணமாக இந்த இடைத்தேர்தல் நடைபெற்றது.  
மீண்டும் 2014 சட்டப் பேரவைத் தேர்தலில் தம்புக்கில் காங்கிரசு வேட்பாளராக கம் தாயெங் போட்டியிட்டு மீண்டும் வெற்றி பெற்றார். அருணாசலப் பிரதேசத்தில் வேட்பாளராக நிறுத்தப்பட்ட ஆறு பெண்களில் இவரும் ஒருவர். 2019ஆம் ஆண்டு நடைபெற்ற தேர்தலில் கம் தாயெங் பாஜக சார்பில் போட்டியிட்டு வெற்றி பெற்றார்.
# சீமாட்டி கீன் கல்லூரி

**சீமாடி கீன் கல்லூரி** (*Lady Keane College*) என்பது 1935-ல் இந்தியாவில் மேகாலயாவின் சில்லாங்கில் அமைந்துள்ள பழமையான மகளிர் பொதுப் பட்ட கல்லூரி ஆகும். வடகிழக்கு இந்தியாவின் முதல் மகளிர் பட்ட கல்லூரியும் இந்தக் கல்லூரிதான். இந்த கல்லூரி வடகிழக்கு மலைப் பல்கலைக்கழகத்துடன் இணைக்கப்பட்டுள்ளது.
# சீமாட்டி கீன் கல்லூரி

## வரலாறு

இக்கல்லூரியின் வரலாறு 1932-ல் தொடங்கியது. அசாமினை சேர்ந்த அதுலானந்தா தாசு எனும் ஓய்வுபெற்ற துணை வனப் பாதுகாவலர், ராய் பகதூர் ஜதீந்திர நாத் சக்ரவர்த்தி எனும் அசாமிய வேளாண்மை இயக்குநர், சில்லாங்கில் மகளிருக்கான கல்வி நிலையம் நிறுவப்பட வேண்டியதன் அவசியத்தை உணர்ந்து ஆரம்ப பணிகளை மேற்கொண்டனர். இவர்களின் முன்முயற்சியால்தான் 1932-ல் சில்லாங்கில் பள்ளியாக முதலி நிறுவப்பட்டு, சில்லாங் பெண்கள் இடைநிலைக் கல்லூரி என்று 1935ஆம் ஆண்டில் க்ரோவ் சைட் வளாகத்தில் இடைநிலை கலை படிப்புகள் தொடங்கப்பட்டன. வடகிழக்கு இந்தியாவிலேயே முதல் பெண்கள் கல்லூரி என்ற பெருமையையும் பெற்றது.
1938-ல், கல்லூரி கொல்கத்தா பல்கலைக்கழகத்துடன் இணைக்கப்பட்டது. 1948-ல், கல்லூரி குவகாத்தி பல்கலைக்கழகத்துடன் இணைக்கப்பட்டது. பின்னர் 1973-ல், வடகிழக்கு மலைப் பல்கலைக்கழகம் நிறுவப்பட்டபோது, சீமாட்டி கீன் கல்லூரி இப்பல்கலைக்கழகத்துடன் இணைக்கப்பட்டது.
# சீமாட்டி கீன் கல்லூரி

## துறைகள்

### அறிவியல்

- இயற்பியல்
- கணிதம்
- வேதியியல்
- தாவரவியல்
- விலங்கியல்
- உயிர்வேதியியல்
- கணினி அறிவியல்
# சீமாட்டி கீன் கல்லூரி

## துறைகள்

### கலைகள்

- மொழிகள்
- வரலாறு
- கல்வி
- பொருளாதாரம்
- தத்துவம்
- சமூகவியல்
- அரசியல் அறிவியல்
# சுயம்பிரகாசை

**சுயம்பிரகாசை** என்பவர் சைவ சமயத்தில் சிவபெருமானின் வாயில் காவலரான நந்தி பகவானின் மனைவி ஆவார். இவர் திருமழப்பாடியில் வாழ்ந்து வந்த வசிட்ட முனிவரின் பேத்தி எனவும் வியாக்ரபாத முனிவரின் மகள் எனவும் புராணங்கள் கூறுகின்றன.  
சிவபெருமான் நந்திதேவர் - சுயம்பிரகாசைக்கு பங்குனி மாத புனர்பூச நட்சத்திரத்தில் திருமழப்பாடியில் திருமணம் செய்துவைத்தார்.
# 2023 துலீப் கோப்பை

**2023 துலீப் டிராபி**, (2023 Duleep Trophy) இந்தியாவில் விளையாடப்படும் உள்நாட்டு முதல்தர துடுப்பாட்டப் போட்டியான துலீப் கோப்பை போட்டியின் அறுபதாவது பதிப்பாகும். 2023 ஆம் ஆண்டு சூன் மாதம் 28 ஆம் தேதியில் தொடங்கி 2023 ஆம் ஆண்டு சூலை மாதம் 16 ஆம் தேதி வரை நடைபெற உள்ளது 2023 ஆம் ஆண்டு ஏப்ரல் மாதத்தில் இந்திய கிரிக்கெட் கட்டுப்பாட்டு வாரியத்தால் அறிவிக்கப்பட்டுள்ளபடி 2023 இந்திய உள்நாட்டு துடுப்பாட்ட பருவத்தின் ஒரு பகுதியாக, ஆறு மண்டலங்களில் இந்த போட்டி நடத்தப்படும் தற்போது மேற்கு மண்டலம் அணிநடப்பு வெற்றியாளராகத் திகழ்கிறது.
# 2023 துலீப் கோப்பை

## அணிகள்

பின்வரும் அணிகள் போட்டியில் பங்கேற்கும்:  
- மத்திய மண்டலம்
- கிழக்கு மண்டலம்
- வடக்கு மண்டலம்
- வட கிழக்கு மண்டலம்
- தென் மண்டலம்
- மேற்கு மண்டலம்
# அமெரிக்க இயற்பியல் ஆய்விதழ்

**அமெரிக்க இயற்பியல் ஆய்விதழ்** (*American Journal of Physics)* என்பது அமெரிக்க இயற்பியல் ஆசிரியர் கழகம், அமெரிக்க இயற்பியல் நிறுவனம் ஆகியவற்றால் வெளியிடப்படும் மாதாந்திர, சக மதிப்பாய்வு செய்யப்பட்ட அறிவியல் ஆய்விதழாகும். கோல்கேட் பல்கலைக்கழகத்தின் பெத் பார்க்ஸ் இதன் தலைமைத் தொகுப்பாசிரியராவார்.
# அமெரிக்க இயற்பியல் ஆய்விதழ்

## நோக்கம் மற்றும் வாய்ப்பளவு

அமெரிக்க இயற்பியல் ஆய்விதழ் இளநிலை மற்றும் பட்டதாரி நிலையிலுள்ள இயற்பியல் தொடர்பான செய்திகளை முதன்மையாக வழங்குகிறது. கல்லூரி மற்றும் பல்கலைக்கழக இயற்பியல் ஆசிரியர்கள் மற்றும் மாணவர்கள் இதன் முதன்மை வாசகர்களாக உள்ளனர். இயற்பியலில் தற்போது நடைபெறும் ஆராய்ச்சிகள், அறிவுறுத்தல் ஆய்வக உபகரணங்கள், ஆய்வக விளக்கங்கள், கற்பித்தல் முறைகள், வளங்களின் பட்டியல்கள் மற்றும் புத்தக மதிப்புரைகள் ஆகியவை தொடர்பான செய்திகள் இதில் அடங்கும். கூடுதலாக, இயற்பியலின் வரலாற்று, தத்துவ மற்றும் கலாச்சார அம்சங்களும் இதில் உள்ளடக்கப்பட்டுள்ளன.
# அமெரிக்க இயற்பியல் ஆய்விதழ்

## வரலாறு

இந்த இதழின் முந்தைய பெயர் *அமெரிக்க இயற்பியல் ஆசிரியர்* (தொகுதி. 1, பிப்ரவரி 1933) ). இது 1933 முதல் 1936 வரை காலாண்டு இதழாகவும், பின்னர் 1937 முதல் 1939 வரை இருமாத இதழாகவும் வெளியானது. திசம்பர் 1939-ல் தொகுதி 7 வெளியிடப்பட்ட பிறகு, பிப்ரவரி 1940-ல் இதழின் பெயரானது இதன் தற்போதைய தலைப்பாக மாற்றப்பட்டது. எனவே, இதன் புதிய பெயரின் கீழ் பிப்ரவரி 1940-ல் தொகுதி 8 முதல் தொடங்குகிறது.
# அபோசினேசியே

**அபோசினேசியே** (*Apocynaceae*) என்பது பூக்கும் தாவரக் குடும்பமாகும். இக்குடும்பத்தில் மரங்கள், புதர்கள், மூலிகைகள், தண்டு சதைப்பற்றுள்ள செடிகள், கொடிகள் ஆகியவை அடங்கும். இது பொதுவாக **டாக்பேன் குடும்பம்** என்று அழைக்கப்படுகிறது, ஏனெனில் சில டாக்பேன்கள் நாயிக்கு நஞ்சாக பயன்படுத்தப்பட்டது <sup>&#x5D;</sup> இந்த குடும்பத்தைச் சேர்ந்த தாவரங்கள் ஐரோப்பா, ஆசியா, ஆப்பிரிக்கா, ஆத்திரேலியா, அமெரிக்காக்கள் வெப்பமண்டலங்கள் அல்லது துணை வெப்பமண்டலங்களை பூர்வீகமாகக் கொண்டவை. (தற்போது *அஸ்க்லெபியாடோய்டே* என அழைக்கப்படுகிறது) அபோசினேசியேயின் துணைக் குடும்பமாகக் கருதப்படுகிறது. இது 348 பேரினங்களைக் கொண்டுள்ளது.  
இக்குடும்பத்தைச் சேர்ந்த பல இனங்கள் வெப்பமண்டல காடுகளில் காணப்படும் உயரமான மரங்கள், ஆனால் சில வெப்பமண்டல உலர் சூழலில் வளரும். மேலும் மிதவெப்ப மண்டலத்தில் பல்லாண்டு தாவரங்கள் காணப்படுகின்றன. இந்த தாவரங்கள் பலவற்றில் பால் உண்டு. மேலும் பல இனங்களில் உள்ள பாலானது நஞ்சாக இருக்கும்.
# அபோசினேசியே

## விளக்கம்

'', இலைகளின் அமைப்பு]]
# அபோசினேசியே

## விளக்கம்

### வளர்ச்சி முறை

இந்தக் குடும்பத்தில் ஆண்டுத் தாவரங்கள், பல்லாண்டுத் தாவரங்கள், தண்டு சதைப்பற்றுள்ள தாவரங்கள், புதர்கள், மரங்கள், கொடிகள் ஆகியவை அடங்கும்.
# அபோசினேசியே

## விளக்கம்

### இலைகளும் தண்டுகளும்

இவற்றின் இலைகள் தண்டில் எதிர் அடுக்கில் இருக்கும். சிலவற்றில் ஒன்றுவிட்ட அடுக்கும் உண்டு. அவை தனித்தவை; முழு விளிம்புள்ளவை. பொதுவாக ஜோடிகளாகவும் ( அரிதாக வட்ட அமைவுகளில் ) தோன்றும். ஜோடியாக இருக்கும் போது, இலைகள் தண்டின் எதிர் பக்கங்களில் இருக்கின்றன. ஒவ்வொரு ஜோடியும் அதன் கீழே உள்ள ஜோடிக்கு 90° சுழற்றப்பட்ட கோணத்தில் காணப்படும்.  
இலைகளுக்கு இலையடிச் செதில்கள் இல்லை, அல்லது இலையடிச் செதில்கள் சிறியதாகவும் சில சமயங்களில் விரல்களைப் போலவும் இருக்கும்.
# சிவசிவ வெண்பா

**சிவசிவ வெண்பா** என்பது சென்ன மல்லையர் என்பவரால் எழுதப்பட்டதாகும். இந்நூல் திருக்குறளினை செய்யுள் வடிவில் விளக்குகிறது.
# சிவசிவ வெண்பா

## ஆசிரியர்

சிவசிவ வெண்பா நூலை இயற்றிய புலவர் சென்ன மல்லையர். இவர் வீரசைவர் என்றும், சிதம்பரத்தில் இருந்த பச்சை கந்தையர் மடத்தை சேர்ந்தவர் என்றும் சைவ அறிஞர் மணி, திருநாவுக்கரசு முதலியார் தெரிவிக்கின்றார்.  
முதன்முதலாக திருக்குறளை செய்யுள் வடிவில் விளக்க உரை இயற்றியது புலவர் சென்ன மல்லையர் என்பதும், சேமேசர் முதுமொழி வெண்பா, முருகேசர் முது நெறி வெண்பா! இரங்கேசயெர்பா ஆகியவை இந்நூலுக்கு பிற்பட்டது என்பதும் சைவ அறிஞர்களின் கருத்தாகும்.
# சிவசிவ வெண்பா

## ஓலைச்சுவடி

சிவசிவ வெண்பா, சைவ சமய கடவுளான சிவபெருமானை முன்னிருத்தி திருக்குறளினை விளக்குகிறது. இந்நூலின் ஓலைச்சுவடி சென்னை டாக்டர்.உ.வே.சா நூலகத்தில் பாதுகாக்க படுகிறது. நாற்பத்து ஐந்து ஓலைச்சுவடி ஏடுகள் இந்நூல் தொடர்பாக கிடைத்துள்ளன.
# சிவசிவ வெண்பா

## பாடல்

:விற்பிரம்பா லுற்றவடு மேவவுல கெங்குநிறை
:சிற்பரனே தெய்வஞ் சிவசிவா-சொற்சிறந்த
:அகர முதல வெழுத்தெல்லா மாதி
:பகவன் முதற்றே யுலகு.
# சிவசிவ வெண்பா

## பொருள்

இப்பாடல் வெண்பா ஆகும். சிவபெருமானிடம் அர்ஜூனன் பாசுபத அஸ்திரம் பெறும் முன்கதையின் சிறுபகுதியை இப்பாடல் விவரிக்கிறது.  
அர்ஜூனனும், வேடன் வடிவில் சிவபெருமானும் ஒரே நேரத்தில் பன்றி மீது அம்புவிடுகிறார்கள். இறந்த பன்றி எனது என இருவருக்குள்ளும் சண்டை மூழ்கிறது. அப்போது அர்ஜூன் வில்லால் சிவபெருமானை தாக்க, வில்லால் அடித்த அடி உலகத்தார் அனைவர் மீதும் படுகிறது. அர்ஜூனன் தன்னுடன் சண்டையிடுவது ஆதிபகவன் என உணர்கிறார்.
# கலகப் பெண்ணியம்

**கலகப் பெண்ணியம்** *(anarcha-feminism)* அல்லது **ஒழுங்கறவுப் பெண்ணியம்** *(anarchist feminism)* என்பது ஒழுங்கறவுக் கோட்பாட்டையும் பெண்ணியத்தையும் இணைத்து அவை இரண்டன் நெறிமுறைகளையும் அதிகாரத்தையும் பற்றிப் பகுத்தறியும் முறைமையாகும். இது பிரிவிடை உறவுப் பெண்ணியத்தை ஒத்தமைவதாகும்; இம்முறைமை, பொதுவாக தந்தைவழி முறைமை, மரபான பாலினப் பாத்திரங்கள் ஊடாக வெளிப்படும் ஒடுக்குமுறைப் படிநிலை மையங்கலைந்த விடுதலையான கூட்டுறவால் பதிலிடப்படவேண்டும் என வற்புறுத்துகிறது. கலகப் பெண்னியர்கள் தந்தைவழி முறைமை எதிர்த்த போராட்டம் வருக்க எதிர்ப்புப் போராட்டத்தின் சாரநிலைப் பகுதியாகவும் அரசையும் முதலாளியத்தையும் எதிர்க்கும் ஒழுங்கறவுப் போராட்டத்தின் உட்பகுதியாகவும் பார்க்கிறது. சாரநிலையில், ஒழுங்கறவுப் போராட்டம் பெண்ணியப் போராட்டத்தின் கட்டாயப் பகுதியாகவும் பெண்ணியப் போராட்டம் அதேபோல, ஒழுங்கறவுப் போராட்டத்தின் பகுதியாகவும் அமைகிறது எனக் கலகப் பெண்ணியக் கோட்பாடு கருதுகிறது. எல். சுசான் பிரவுன் " ஒழுங்கறவு முறைமை அனைத்துவகை அதிகார உறவுகளையும் எதிர்க்கும் அரசியல் கோட்பாடாகும்; எனவே, இயல்பாகவே இது பெண்ணியத்திலும் அமைகிறது" என்றார்.  
மீக்கயீல் பக்கூனின் நிகரறப் பன்னாட்டுக் கூட்டுறவு மக்களாட்சி நோக்கங்களில் ஒன்றாகப் பாலினச் சமனின்மையை நீக்குவதைச் சேர்த்ததும், ஒழுங்கறவு இயக்கத்தில் மகளிர் உரிமைகள் முதன்மையான அக்கறையாக மாறியது. இந்த ஒழுங்கறவு பொதுவுடைமைக் கூட்டணிபிஎர்டெரிக் ஏங்கல்சின் குடும்பம், தனிச்சொத்து, அரசின் தோற்றம் எனும் நூலின் குடும்பம் குறித்த ஆய்வை ஏற்றது. இந்நூல் பொருளியல் சமனின்மையோடு இணையாகப் பாலினச் சமனின்மையையும் நிறுவியது. கருநிலைக் குடும்பத்தில் திருமணவழி நிலைநிறுத்தப்பட்ட இந்தச் சமூக, அரசியல் அதிகாரவெதிர்ப்பு சார்ந்த உய்யநிலைத் திறனாய்வு பல பெண்னியவாதிகளைக் கலகப் பெண்னிய இயக்கத்தை நோக்கியும் ஒழுங்கறவுச் சிந்தனைபாலும் ஈர்க்கலானது. பின்னரான பெண்னியம், ஒழுங்கறவியம் இரண்டையும் இணைத்து செய்த தொகுப்பாய்வு, அப்போது இப்பெயரில் தெளிவாக அடையாளப் படுத்தப்படாவிட்டாலும், பிறகு கலகப் பெண்ணியம் என அழைக்கப்படலானது.
# கலகப் பெண்ணியம்

## வரலாறு

### பின்னணி

**ஒழுங்கறவியம்** பாலினச் சமனின்மை முறையாக கட்டாயப்படுத்தப்பட்டு, மகளிர் பொது வாழ்க்கையில் இருந்து விலக்கி வைக்கப்பட்டபோது அரசியல் நெறியாக எழுச்சி கண்டது. அப்போது மகளிர் இருத்தலே, கருநிலைக் குடும்பத்தில் மரபான தாய், மனைவி எனும் பாலினப் பாத்திரங்களை வகித்தலோடு மிகவும் வீட்டளவில் சுருங்கியிருந்தது. குறிப்பாக,கௌழைக்கும் மகளிர் அரசியலாகவும் பொருளியலாகவும் இரட்டை ஒடுக்குதலுக்கு ஆட்பட்டனர்; இந்நிலை மகளிரை அரசியல் போர்க்குணத்தை வரித்து, நிகரறவியத்துக்கு நெருக்கமாக வைத்தது. அவர்கள் தம் பாலின, இனப்பெருக்க உரிமைகளுக்காகவும் விடுதலைக் காதலுக்காகவும் பொராடத் தொடங்கினர். இந்நிலைமை தான் கலகப் பெண்ணியம் எழுச்சிபெற்றுத் தோன்றிட வழிவகுத்தது.  
ஒழுங்கறவியத்தின் தொடக்கநிலை முன்னோடிகள் பெண்ணிய அணுகுமுறையைத் தொடவே தயங்கினர்: பியேர் ஜோசப் புரூதோன் பெண்ணியர்களின் வேண்டலான பாலினச் சமனிலையைக் கடுமையாக எதிர்த்து, மரபான குடும்ப விழுமியங்களைப் போற்றினார்;பீட்டர் குரொபோத்கின் பெண்ணிய இலக்குகளை வருக்கப் போராட்டத்துக்கு அடுத்தநிலையில் வைக்கவேண்டுமென எண்ணினார்; பெஞ்சமின் தக்கர்சம உழைப்புக்குச் சம சம்பளக் கோரிக்கையை எதிர்த்தார்.
# கலகப் பெண்ணியம்

## கோட்பாடு

கலகப் பெண்ணியம் பல்வேறு சிந்தனை நெடுக்கம் உள்ளதாகும். எனினும் இதன் பொதுவான உள்ளடக்கம் மகளிர் தன்னியக்க நெறிமுறைகள் ஆகும். இவற்ரீல் விடுதலைக் காதல், பிரிவிடை உறவு போன்றன அடங்கும். கலகப் பெண்ணியம் முதலாளியம், அரசு, மகளிருக்கு எதிரான நிறுவனமயப் பாகுபாடு ஆகியவற்றை எதிர்த்து, சமூக, அரசியல் வாழ்வில் மகளிரை அதிகாரப்படுத்தலுக்குப் போராடுகிறது.
# தமிழ்ப்பேச்சு எங்கள் மூச்சு

**தமிழ்ப்பேச்சு எங்கள் மூச்சு** என்பது விஜய் தொலைக்காட்சியில் ஒளிபரப்பாகவுள்ள ஒரு தமிழ் மொழிப் போட்டி நிகழ்ச்சியாகும். 2009 ஆம் ஆண்டு ஒளிபரப்பான தமிழ்ப் பேச்சு எங்கள் உயிர் மூச்சு என்ற நிகழ்ச்சியின் அடுத்த பருவமாக ஏப்ரல் 16 2023 முதல் ஒவ்வொரு ஞாயிறும் ஒளிபரப்பாக உள்ளது. தமிழ்நாட்டின் சிறந்த பேச்சாளர்களை அடையாளம் காண்பதே நிகழ்ச்சியின் நோக்கங்களில் ஒன்றாகும். பர்வீன் சுல்தானா மற்றும் கு. ஞானசம்பந்தன் ஆகியோர் நடுவராக உள்ளனர்.
# தமிழ்ப்பேச்சு எங்கள் மூச்சு

## போட்டியாளர்கள்

1. எ.ஜே.பிரபு
1. கார்த்திக் ராஜா
1. காவ்யா சரவணன்
1. சங்கரேஸ்வரி ஆறுமுகம்
1. சங்கீதா
1. டிக்சன் ரொமாரியோ
1. நர்மதா
1. நாகமுத்துபாண்டியன்
1. பாபு ஆனந்த்
1. பிரிட்டோ
1. முத்துக்குமரன்
1. விஜய் குமார்
1. ஜெய் சக்தி
# தமிழ்ப்பேச்சு எங்கள் மூச்சு

## இவற்றைப் பார்க்க

- விஜய் தொலைக்காட்சி நிகழ்ச்சிகளின் பட்டியல்
# சத்யவதி தாங்

**சத்யவதி தாங்** (*Satyavati Dang*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினரும் ஆவார். இவர் 1968 முதல் 1974 வரை இமாச்சலப் பிரதேசம் மாநில மாநிலங்களவை உறுப்பினராக இருந்தார். தாங் 1964 முதல் 1969 வரை இமாச்சலப் பிரதேச காங்கிரசு கட்சியின் தலைவராக இருந்தார்.  
சத்யவதி தாங் இமாச்சலப் பிரதேசத்தின் முதல் முதலமைச்சர் யஷ்வந்த் சிங் பர்மாரின் இரண்டாவது மனைவி ஆவார். இவர் 25 பிப்ரவரி 2010 அன்று சிம்லாவில் உள்ள இந்திரா காந்தி மருத்துவக் கல்லூரியில் நீண்டகால நோய்க்குப் பிறகு இறந்தார்.
# பூங்காவனத்தம்மன் கோயில், புட்டலூர்

**பூங்காவனத்தம்மன் கோயில், புட்டலூர்** என்பது தமிழ்நாட்டில் திருவள்ளூர் மாவட்டத்தில் புட்டலூரில் அமைந்துள்ள ஓர் ஆலயம் ஆகும்.
# பூங்காவனத்தம்மன் கோயில், புட்டலூர்

## அமைவிடம்

பூங்காவனத்தம்மன் கோயில், தமிழ்நாட்டில் திருவள்ளூர் மாவட்டத்தில் உள்ள புட்டலூரில் அமைந்துள்ளது. இக்கோயில் சென்னை மத்திய தொடருந்து நிலையத்திலிருந்து 38 கி.மீ. தொலைவிலும், சென்னை கோயம்பேடு புறநகர் பேருந்து நிலையத்திலிருந்து 35 கி. மீ. தொலைவிலும் அமைந்துள்ளது.
# பூங்காவனத்தம்மன் கோயில், புட்டலூர்

## வரலாறு

இந்தக் கோயிலின் பூர்வ பெண் தெய்வம் பூங்காவனத்தம்மன் ஆகும். பிற்காலத்தில் அங்காள பரமேசுவரி என்று சமசுகிருத சொல் கொண்டு அழைக்கப்பட்டது.  
தொல் காலத்தில் நிகழ்ந்த பெண்ணின் மகப்பேறு பெருந்துயரத்தை நினைவூட்டும் மகப்பேறாகிறது. புட்லூர் பூங்காவனத்தம்மன் தாய் தெய்வ வழிபாடு நமக்குத் தெரிவிக்கின்றன. குறத்தியின் கூடையோடு இணைந்ததுதான் மைய வழிபாடு. இது பாம்பு புற்றுத் தோற்றத்தில் காணப்படுகிறது. நிறைமாத கர்ப்பிணியாய் குழந்தையை பெற்றெடுக்கும் நிலையை புற்றின் புறத்தோற்றம் தெரிவிக்கிறது. வலி தாங்க முடியாமல் வாய் திறந்த நிலையில், கண்கள் மிரட்சியோடு காணப்படுகின்றன. பெண் பக்தர்கள் கண்ணீர் மல்கி, உன் துயரமும் என் துயரமும் ஒன்றுதானா? அம்மா என்று கதறியழுகிறார்கள். யாருடனும் பகிர்ந்து கொள்ள முடியாத தங்கள் வேதனைகள் அனைத்தையும் தாய் தெய்வத்திடம் முறையிடுகிறார்கள். ஆணாதிக்க சமூகத்தில் காயப்பட்ட பெண்களின் உலகம் தங்களுக்கான மனநல மருத்துவத்தை இங்கு பெற்றுக் கொள்கிறது. ஆலய பின்னணி நீரற்று போன ஒரு கோடைகாலத்தில் நிறைமாத கர்ப்பிணியாய் குடையை சுமந்து குறத்தி வருகிறாள். ஒரு பூங்காவனம், அருகில் கூவம் ஆறு ஓடுகிறது. குடிக்க நீரின்றி தவிக்கிறாள். அவளுக்கு குழந்தை பிறந்து உயிருடன் இருந்ததா? அவள் உயிர் பிழைத்தாளா? என்ற எந்த தகவலும் இல்லை. அவள் எளிய மக்களால் வழிபாட்டு பெண் தெய்வமாக்கப்பட்டிருக்கிறாள்.
# வங்காளதேசத்தில் பௌத்தம்

, நவகோன் மாவட்டம், வங்கதேசம்]]
, நவகோன் மாவட்டம், வங்கதேசம்]]
, வங்கதேசம்]]  
**வங்காளதேசத்தில் பௌத்தம்** (**Buddhism in Bangladesh**) உலகின் மூன்றாவது பெரிய சமயமான பௌத்தம், வங்காளதேச மக்கள் தொகையில் 0.63% மட்டுமே பயில்கின்றனர்.கௌதம புத்தர் கிழக்கு வங்காளப் பகுதிக்கு தனது போதனைகளைப் பரப்புவதற்காக வந்ததாகவும், உள்ளூர் மக்களை பௌத்தத்திற்கு மாற்றுவதில் அவர் வெற்றி பெற்றதாகவும் கூறப்படுகிறது. பின்னர் வங்காளத்தை ஆண்ட் பாலப் பேரரசு காலத்தில் வங்காளம் முழுவதும் பௌத்த மதத்தைப் பரப்பி ஆதரித்தது. வங்காளதேசத்தில் ஏறத்தாழ 1 மில்லியன் மக்கள் தேரவாத பௌத்தம் பயில்கின்றனர்.சிட்டகாங் மலைப்பகுதிகளில் அடர்த்தியாக வாழும் வங்கதேச பௌத்தர்களில்வ் 65% பேர் ரக்கைன் மக்கள், சக்மா மக்கள், மர்மா மக்கள், தன்சன்கியா மக்கள், பரூவா மகக்ள் மற்றும் சும்மா மக்கள் ஆவார். எஞ்சிய 35% பேர் வங்காள பௌத்தர்கள் ஆவார். தற்போது வங்கதேச பௌத்தர்கள் சிட்டகாங் மற்றும் டாக்கா நகரங்களில் அதிகம் வாழ்கின்றனர்.
# வங்காளதேசத்தில் பௌத்தம்

## வரலாறு

சில பௌத்த நூல்களின் குறிப்புகளின்படி, கௌதம புத்தர் வங்காளதேசத்தின் சில பகுதிகளில் தர்மத்தைப் பரப்பியதாகவும், சிலர் பிக்குகளாக மாறி புத்தரின் பாதையில் பயணித்ததாக கூறப்படுகிறது. பேரரசர் அசோகர் காலத்திலும் பௌத்தம் வங்கதேசததில் பரவவில்லை. தற்கால பிகார், மேற்கு வங்காளம், நேபாளம் மற்றும் வங்காளதேசம் பகுதிகளை கிபி எட்டாம் நூற்றாண்டு முதல் பன்னிரண்டாம் நூற்றாண்டின் நடுப்பகுதி வரை ஆண்ட பாலப் பேரரசு காலத்தில் வங்காளதேசத்தில் பௌத்தம் வேகமாக பரவியது. பௌத்த பிக்குகளுக்காக விகாரைகள் பல கட்டப்பட்டது. பாலப் பேரரசில் வாழ்ந்த பௌத்த குரு அதிசர் மகாயான பௌத்தத்தை பரப்பினார்.  
கிபி பத்தாம் நூற்றாண்டில் வங்கதேசத்தை ஆண்ட சந்திர வம்சத்தவர்கள் பௌத்த சமயத்தை தழுவி ஆட்சி செய்தனர். சந்திர வம்சத்தின் கட்க குலத்தினர் பௌத்த சமயத்தை தழுவி, பல பௌத்தக் கோயில்களையும், விகாரைகளையும் கட்டினர்.  
1202ஆம் ஆண்டில் இசுலாமியர்களின் வருகைக்குப் பின்னர் வங்கதேச பௌத்தம் பல பிரிவுகளாக பிரிந்து இருந்தது.வங்கதேசத்தில் ஆக்கிரமிப்பு செய்த துருக்கிய இசுலாமியர்கள் பௌத்த விகாரைகள் பலவற்றை இடித்து தரைமட்டம் ஆக்கினர். அவைகளில் குறிப்பிடத்தக்கது பக்தியார் கில்ஜி இடித்த நாளந்தா பல்கலைக்கழகம் ஆகும்.பிரித்தானிய இந்தியாவின் ஆட்சிக்கு முன்னரே, தில்லி சுல்தானகம் மற்றும் முகலாயப் பேரரசுகளால் வங்காளதேசத்தின் சிட்டகாங் பகுதியில் இருந்த பௌத்த விகாரைகள் இடிக்கப்பட்டது. 19அம் நூற்றாண்டில் துவங்கிய மறுமலர்ச்சி இயக்கத்தின்வளர்ச்சியால் வங்கதேசத்தில் தேரவாத பௌத்தம் செழித்தது. சிட்டகாங் மலைவாழ் பழங்குடிகளே வங்கதேச பௌத்த்தின் பெரும்பான்மையான மக்கள் ஆவார். இவர்களது பௌத்த சமயத்தில் பழங்குடி மக்களின் நம்பிக்கைகளும் கலந்திருக்கும். 1981ஆம் ஆண்டின் மக்கள் தொகை கணக்கெடுப்பின்படி, வங்கதேசத்தில் 5,38,000 பௌத்த சமயத்தினர் உள்ளனர். இது வங்கதேச மக்கள் தொகையில் 1% மட்டுமே.
# வங்காளதேசத்தில் பௌத்தம்

## வங்க தேச பௌத்தர்கள்

**பத்தாண்டுகளில் வங்கதேசத்தில் பௌத்தம்**
| **ஆண்டு** | **விழுக்காடு %** | **கூடுதல்** |  |
| --- | --- | --- | --- |
| **1951** | **0.7%** | **-** |  |
| **1961** | **0.7%** | **-0%** |  |
| **1974** | **0.6%** | **-0.1%** |  |
| **1981** | **0.6%** | **-0%** |  |
| **1991** | **0.6%** | **-0%** |  |
| **2001** | **0.7%** | **+0.1%** |  |
| **2011** | **0.6%** | **-0.1%** |  |
| **2022** | **0.63%** | **+0.03%** | } |  
2014ஆம் ஆண்டில் வங்கதேச பௌத்தர்கள் மற்றும் அரக்கான் மலைப்பகுதி பூர்வகுடி பௌத்தர்கள் சிட்டகாங் மற்றும் டாக்கா நகரங்களில் மட்டும் காணப்பட்டனர். குறிப்பாக வஙகதேசத்தில் பௌத்தம் தழுவிய மக்களில் 65% பேர் பரூவா மக்களாக இருந்தனர். இது வங்கதேச மக்கள் தொகையில் 0.07% ஆகும். பிற பூர்வகுடி வங்கதேச மக்களில் பௌத்தம் தழுவியர்கள் சக்மா மக்கள், சாக் மக்கள், மர்மா மக்கள், கியாங் மக்கள் ஆவார்.  
**''வங்கதேசத்தில் பௌத்தம் பயில்பவர்கள்''**  
| கோட்டம் | விழுக்காடு (%) | பௌத்த மக்கள் தொகை | மொத்த மக்கள் தொகை |  |
| --- | --- | --- | --- | --- |
| பரிசால் கோட்டம் | 0.18% | 14,348 | 8,173,818 |  |
| சிட்டகாங் கோட்டம் | 7.08% | 1,719,759 | 24,290,384 |  |
| டாக்கா கோட்டம் | 0.39% | 152,274 | 39,044,716 |  |
| குல்னா கோட்டம் | 0.68% | 99,995 | 14,705,229 |  |
| ராஜசாகி கோட்டம் | 0.36% | 58,877 | 16,354,723 |  |
| ரங்க்பூர் கோட்டம் | 0.34% | 47,080 | 13,847,150 |  |
| சில்ஹெட் கோட்டம் | 0.02% | 1,621 | 8,107,766 |  |
| மைமன்சிங் கோட்டம் | 0.62% | 27,999 | 11,370,102 | } |
# வங்காளதேசத்தில் பௌத்தம்

## பௌத்த விகாரைகள்

, பாலப் பேரரசு, கிபி எட்டாம் நூற்றாண்டு]]
- சோமபுரம் மகாவிகாரை, நவகோன் மாவட்டம், ராஜசாகி கோட்டம்
- ஜெகத்தல மகாவிகாரை, நவகோன் மாவட்டம், ராஜசாகி கோட்டம்
- அலூத் விகாரை, நவகோன் மாவட்டம், ராஜசாகி கோட்டம்
- ஆக்ராபூர் விகாரை, நவகோன் மாவட்டம், ராஜசாகி கோட்டம்
- வாசு விகாரை, போக்ரா, ராஜசாகி கோட்டம்
- சீதாகோட் விகாரை, நவாப்கஞ்ச் தாலுக்கா, ரங்க்பூர் கோட்டம்
- பண்டிட் விகாரை, சிட்டகாங்
- விக்ரம்பூர் விகாரை, விக்ரம்பூர், டாக்கா கோட்டம்
- சால்பன் விகாரை, கொமிலா நகரம்
- வாரி-பாடேஸ்வர், டாக்கா கோட்டம்
# வங்காளதேசத்தில் பௌத்தம்

## பண்பாடு

காலத்திய பௌத்த குரு அதிசர்]]
சிட்டகாங் மலைப்பகுதிகளில் பல பௌத்த குடியிருப்புகள், கல்வி நிலையங்கள் மற்றும் விகாரைகள் இருந்தன. பௌத்தக் கல்வி நிலையங்களில் வங்காள மொழி மற்றும் பாளி மொழிகளில் பௌத்த சமயக் கல்வி போதிக்கப்பட்டது.
- பிபிரதேஷ் பரூவா, எழுத்தாளர்
- பார்த்தா பரூவா, இசைக் கலைஞர்
- சேது பரூவா
- சுப்ரதா பரூவா
- ரததன் தாலுக்தார், நடிகர்
;கல்வி
- விக்கிரம் பிரசாத் பரூவா
- சுக்கோமல் பரூவா
- அமித் சக்மா
- ஆயி தேயின் ரக்கைன்
# கை. கொளந்தபாளையம்

**கை. கொளந்தபாளையம்** என்பது இந்தியாவின், தமிழ்நாட்டின், நாமக்கல் மாவட்டம், பரமத்தி பரமத்தி-வேலூர் வட்டத்தில் அமைந்துள்ள ஒரு சிற்றூர் ஆகும். இங்கே வசிக்கும் மக்களின் கூற்றுப்படி 2023 ஆம் ஆண்டில் 100 தலைக்கட்டுக்கும் (குடும்பங்கள்) குறைந்த அளவில் மக்கள் வசிக்கும் இடமாக உள்ளது.  
இதே வட்டத்தில் உள்ள இன்னொரு ஊரின் பெயரும் கொளந்தபாளையமாக அமைந்த நிலையில் இந்த ஊரின் பெரும்பான்மை மக்களின் சாதி சொல்லை குறிக்கும் வகையில் K (கை) முன்னொட்டு சேர்த்து வழக்கப்பட்டுவருகிறது.
# கை. கொளந்தபாளையம்

## அமைவிடம்

இந்த ஊர் மாவட்ட தலைநகர் நாமக்கல்லில் இருந்து வடமேற்கே 20 கிலோமீட்டர் தொலைவிலும், திருச்செங்கோடு நகரின் தென்கிழக்கில் 27 கிலோமீட்டர் தொலைவிலும் அமைந்துள்ளது. இந்த ஊர் வேலகவுண்டம்பட்டியில் இருந்து 6 கிலோமீட்டர் தொலைவில் உள்ளது.  
இந்த ஊர் பரமத்தி-வேலூ சட்டமன்ற தொகுதிக்கும், நாமக்கல் நாடாளுமன்ற தொகுதிக்கும் உட்பட்டது.
# கை. கொளந்தபாளையம்

## உள்கட்டமைப்பு வசதிகள்

அருகில் உள்ள சிறு மற்றும் பெரு நகரங்குளுடன் மோட்டார் பயணம் செய்ய ஏதுவாகத் தார்ச்சாலை உள்ளது. தினமும் மூன்று முறை நாமக்கல்லில் இருந்தும், இரண்டு முறை திருச்செங்கோட்டில் இருந்தும் அரசு பேருந்து வசதி உள்ளது. கிராமத்தில் மின்சார இணைப்பும், தொலைக்காட்சி இணைப்புகளும் பல வீடுகளில் காணப்படுகிறன்றன. பல ஆண்டுகளாக வாரச் சந்தை ஞாயிற்றுக் கிழமைகளில் செயல்பட்டு வருகிறது. சந்தையில் வேளாண் அறுவடைப் பொருட்களும், வீட்டு உபயோக பொருட்களும், திண்-பண்டங்களும் கிடைக்கும்.
# கை. கொளந்தபாளையம்

## பள்ளி

இது மிகச் சிறிய ஊராக இருப்பினும், ஊரின் தெற்கே அரசினர் பள்ளிகள் செயல்பட்டுவருகிறது. 1983 தோற்றுவிக்கப்பட்ட இப்பள்ளியில் பள்ளி, ஆண் பெண் இருபாலருக்கும் பொதுப்பள்ளியாக இயங்கிவருகிறது. தொடக்க வகுப்புகள் முதல் உயர் வகுப்பு வரை தமிழ்நாடு மாநில அரசின் பாடத்திட்டத்தின் படி செயல்பட்டுவருகிறது. தமிழ்வழி கல்வி புகட்டும் கல்விச்சாலை ஆகும்.
# கை. கொளந்தபாளையம்

## தொழில்

இந்த ஊரின் உள்ளே கைத்தறி நெசவும், புறத்தில் விவசாயமும் முக்கியத் தொழிலாக விளங்கிய இவ்வூரில் நகரமயமாக்கலுக்குப் பின்னர் வருடாவருடம் புறக்குடி பெயர்வு மிக அதிகமாகியது. விசைத்தறிகளின் வளர்ச்சியும், கைத்தறி பொருட்களுக்குச் சந்தையின்மையும் காரணியாகக் கூறப்படுகிறது. குடிபெயர்வில், நிறையக் குடும்பங்கள் ஈரோடு, தாராபுரம், அந்தியூர்,பள்ளிபாளையம், திருச்செங்கோடு போன்ற அருகாமை நகரங்களுக்கு நகர்ந்துள்ளனர்.
# கை. கொளந்தபாளையம்

## கோயில்கள்

ஊரின் மையத்தில் பாவடி திடல் அருகே மாரியம்மன் கோவில், முத்துக்குமார சாமி கோவில்,விநாயர் கோவிலும், புடவைக்காரி அம்மன் கோவில்களும், ஏழு கன்னிமார் கோவிலும் அமைந்துள்ளது.
# பௌசியா கான்

**பௌசியா கான்** (*Fouzia Khan*) என்பவர் பௌசியா தாசீன் கான் என்றும் அழைக்கப்படுகிறார். இவர் தேசியவாத காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் மகாராட்டிராவிலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினராக உள்ளார். இவர் தேசியவாத காங்கிரசின் மகளிர் பிரிவுத் தலைவர். பெளசியா கான் மகாராட்டிரா அரசாங்கத்தின் முன்னாள் அமைச்சர் ஆவார். இவர் இரண்டு முறை சட்டமன்ற மேலவையின் உறுப்பினராக இருந்ததுள்ளார். மகாராட்டிர அரசில் அமைச்சராகப் பணியாற்றிய முதல் முஸ்லீம் பெண் பெளசியா கான் ஆவார்.
# பௌசியா கான்

## அமைச்சரவையில்

பெளசியா கான் பள்ளிக் கல்வி, பெண்கள் மற்றும் குழந்தைகள் மேம்பாடு, கலாச்சார விவகாரங்கள், பொது நிர்வாகம், தகவல் மற்றும் மக்கள் தொடர்புகள், சிறுபான்மையினர் மேம்பாடு மற்றும் நெறிமுறை ஆகியவற்றிற்கான இலாகாக்களுடன் அமைச்சராக இருந்தார்.
# பௌசியா கான்

## அரசியல்

சரத் பவாரின் தேசியவாத காங்கிரசு கட்சியைச் சேர்ந்தவர் பெளசியா கான். இவர் இரண்டு முறை மகாராட்டிராவின் சட்ட மேலவை உறுப்பினராக பணியாற்றியுள்ளார். இவரது தந்தை வழி இல்லம் மகாராட்டிர மாநிலம் அவுரங்காபாத்தில் உள்ளது. பெளசியா கான் தனது திருமணத்திற்குப் பிறகு பர்பானிக்கு குடிபெயர்ந்தார். இங்கு இவர் பர்பானி நகராட்சி தலைவர் பதவிக்குத் தேர்தலில் போட்டியிட்டு தனது அரசியல் வாழ்க்கையைத் தொடங்கினார்.
# பௌசியா கான்

## பங்களிப்புகள்

பெளசியா கான் அனைத்து மகாராஷ்டிரா சிறுபான்மை கல்வி அமைப்பின் கூட்டமைப்பிற்குத் தலைவராக உள்ளார். பர்பானியில் பல கல்வி நிறுவனங்களை நடத்தி வருகிறார். 2008ஆம் ஆண்டில், அவுரங்காபாத்தில் உள்ள மவுலானா ஆசாத் தேசிய உருது பல்கலைக்கழகத்தால் வளாகத்திற்கு வெளியே கல்வி வளாகத்தை உருவாக்க 5 ஏக்கர் நிலத்தை நன்கொடையாக வழங்கினார். மகாராட்டிராவைச் சேர்ந்த இவர் அவுரங்காபாத் அருகே குல்தாபாத்தில் அலிகர் முஸ்லீம் பல்கலைக்கழக மகாராட்டிர மையத்திற்கான 332 ஏக்கர் இடத்தை அடையாளம் காண்பதில் அமைச்சராக முக்கியப் பங்கு வகித்தார்.
# மரபுகடப்புப் பெண்ணியம்

**மரபுகடப்புப் பெண்ணியம்** *(Radical feminism)* அல்லது **மரபுவிடைப்புப் பெண்ணியம்** என்பது மரபுவழி சமூக ஒழுங்கை மீளமைத்து, சமூக, பொருளியல் சூழல்களில் ஆணிய மேலாதிக்கத்தின் வேரறுக்க முனையும் பெண்ணியக் கண்ணோட்டமாகும்; இது இனம், வருக்கம், பாலின விருப்பத் தேர்வு ஆகிய பிற சமூகப் பிரிவினைகளாலும் மகளிருக்கு விளையும் பட்டறிவுகளையும் உள்ளடக்கியதாகும். இந்த இயக்கமும் கருத்தியலும் 1960 களில் எழுச்சி கண்டது.  
மரபுகடப்புப் பெண்ணியர்கள் அடிப்படையில் தந்தைவழி சமூகமாக உள்ளதையும் எனவே ஆண்கள் ஓங்கலான அதிகாரம் செலுத்தி பெண்களை ஒடுக்குகிண்றனர் பார்க்கின்றனர். எனவே, மரபுகடப்புப் பெண்ணியர்கள் தந்தைவழி முறைமையை கடந்துசெல்ல, சமநிலை அறம் நிலவாத சமுகத்தில் உள்ள சமூக வரன்முறைகளையும் நிறுவனங்களையும் மாற்றுவதற்கான அறைகூவலை விடுத்து பெண்களையும் சிறுமியரையும் அவர்ரின் ஒடுக்குமுறையில் இருந்து விடுதலை செய்ய முயல்கின்றனர். இந்தப் போராட்டம், வன்புணர்வு, மகளிர்பாலான வன்முறை, பாலினப் பாத்திரங்கள் பற்றிய சமூக விழிப்புணர்வை ஏற்படுத்தி, பெண்களைப் பாலியல் நுகர்வுப் பொருளாகக் கருதுவதை எதிர்க்கிறது; இவர்கள் அமெரிக்காவிலும் பிற ஐரோப்பிய நாடுகளிலும் நிலவும் இனவாதந் தோய்ந்த முதலாளியத்துக்கு அறைகூவல் விடுத்து எதிர்க்கின்றனர். சுலாமித் பயர்சுட்டோனின் *பாலுணர்வின் இயங்கியல்(1970)* நூலின் கூற்றுப்படி, " பெண்ணியப் புரட்சியின் அறுதி இலக்காக, முதல் அலைப் பெண்ணிய இயக்கத்தைப் போல *ஆண்களின் சலுகைகளைக் குறைப்பதாக* மட்டுமே அமையாமல், பாலுணர்வு, பாலினப் பகுபாட்டை வேரறக் களைவதாக அமையவேண்டும்: பிறப்புறுப்பு வேறுபாடுகள் இனிப் பண்பாட்டு வேறுபாட்டுக்கு வழிவகுக்கக் கூடாது."பிறப்புறுப்பு வேறுபாடுகளும் அதனாலான இரண்டாம் பாலின இயல்புகளும் இனிப் பண்பாட்டு, அரசியல் வேறுபாட்டுக்கு வழிவகுக்கக் கூடாது என்பதை மரபுகட்ப்புப் பெண்ணியர்கள் நம்புவதோடு, மகளிரின் இனப்பெருக்கம் சார்ந்த சிறப்புப் பத்திரத்தைக் கணக்கில் எடுத்து, பணியிடத்தில் அதற்கான ஈடுகட்டல் சலுகைகளை நல்கவேண்டும் என வாதிடுகின்றனர்.  
மகளிர் ஒடுக்குமுறைக்கான அடிப்படையான காரணத்தை, தாராளப் பெண்ணியர்களைப் போல சட்ட அமைப்புகளிலும், மார்க்சியப் பெண்ணியர்களைப் போல வருக்கப் போராட்டத்திலும் க்காணாமல், மரபுகடப்புப் பெண்ணியர்கள் தந்தைவழி முறைமை சார்ந்த பாலின உறவுகலில் காண்கின்றனர். இரண்டாம் அலைப் பெண்ணியத்தின் பகுதியாக 1960 களில் தோன்றிய தொடக்கநிலை மரபுகடப்புப் பெண்ணியம், தந்தைவழி முறைமையை மற்ற ஒடுக்குமுறை வாயில்களை விட முந்தியதாகவும் ஆழமானதாகவும் அதே நேரத்தில் ஒரு இடைநிலை வரலாற்று நிகழ்வாகவும் கருதுகிறது. " மேலும், இது மற்ற வடிவங்களை விட பழமையானதும் மிகவும் பொதுவானதும் முதன்மையானதாகவும் மற்றவர்றுக்கு வழிகாட்டக் கூடியதாகவும் கருதுகிறது". இதில் இருந்து கிளைத்த பிற அரசியல் வடிவங்கள் பண்பாட்டுப் பெண்னியமாகவும் நிகரறப் பெண்ணியமாகவும் கலகப் பெண்ணியமாகவும் பிரிந்து, சமூக வருக்கம், பொருளியல் ஆகியவற்றையும் தந்தைவழி முறைக்கு இணையான ஒடுக்குமுறை வாயில்களாகக் கருதின.
# மிக்கிலினேனி (நடிகர்)

**மிக்கிலினேனி ராதாகிருஷ்ண மூர்த்தி** (7 ஜூலை 1914 - 23 பிப்ரவரி 2011) என்பவர் இந்திய நடிகராவார். இவர் தெலுங்கு திரைத்துறையில் நடித்தமைக்காக பெயர் பெற்றவர். *பிரஜா நாட்டிய மண்டலி என்ற* நாடகக் குழுவை நிறுவியவர். தெலுங்கு நாடகம் மற்றும் திரைத்துறையில் ஆற்றிய பங்களிப்பிற்காக, ஆந்திரப் பல்கலைக்கழகத்தின் கெளரவ *கலாப்ரபூர்ணா* விருதைப் பெற்றுள்ளார்.
# மிக்கிலினேனி (நடிகர்)

## ஆரம்ப வாழ்க்கை மற்றும் தொழில்

இவர் ஆந்திரப் பிரதேசத்தின் கிருஷ்ணா மாவட்டத்தில் உள்ள கோலவென்னு கிராமத்தில் பிறந்தார். நாடகத்துறையில் நுழைவதற்கு முன்பு, கால்நடை மருத்துவத்தில் பட்டையப்படிப்பினைப் படித்தார். 1949 ஆம் ஆண்டு கோ. சூ. பிரகாஷ் ராவ் இயக்கிய *தீக்ஷா* திரைப்படத்தின் மூலம் தனது திரைப்பட வாழ்க்கையைத் தொடங்கினார்.  
இவர் கிட்டத்தட்ட 350 திரைப்படங்களில் நடித்துள்ளார் அவற்றில் 150 படங்கள் பி.விட்டலாச்சார்யா திரைப்படங்களாகும். இவர் என்.டி.ராமராவ் உடனான தொடர்புக்காக அறியப்பட்டார்.
# மிக்கிலினேனி (நடிகர்)

## விருதுகள்

- நந்தி விருதுகள்
- பிலிம்பேர் விருதுகள்
# மிக்கிலினேனி (நடிகர்)

## மற்றவை

- இந்திய அரசிடமிருந்து ராஷ்டிரபதி விருது (1965)
- ஆந்திரா பல்கலைக்கழகத்தில் இருந்து கலாப்ரபூர்ணா (1965)
# மிக்கிலினேனி (நடிகர்)

## திரைப்படங்கள்

### நடிகராக

- 1996 ஸ்ரீ கிருஷ்ணார்ஜுன விஜயம்
- 1994 பைரவ த்வீபம்
- 1993 ஸ்ரீநாத கவி சர்வபௌமுது
- 1991 பிரம்மர்ஷி விஸ்வாமித்ரா
- 1987 தர்மபத்னி
- 1987 சங்கராவம்
- 1986 ஆக்ரந்தனா நீதிபதியாக
- 1985 அக்கிராஜு
- 1984 நாகு
- 1984 தனவுடு
- 1984 ருஸ்டம்
- 1984 தாண்டவ கிருஷ்ணுடு
- 1983 சட்டானிகி வேய் கல்லு
- 1983 புலி பெப்புலி
- 1983 பெசவாடா பெப்புலி
- 1983 நிஜம் செபிடே நேரமா ராஜசேகர ராவ்
- 1982 பொப்பிலி புலி
- 1982 பிரேம நட்சத்திரம்
- 1981 ஜாதகடு
- 1981 ஜீவிதா ரத்தம்
- 1980 ராமச்சந்திர ராவாக கிலாடி கிருஷ்ணுடு
- 1980 சுட்டலுன்னாரு ஜாக்ரதா
- 1980 சீதா ராமுலு
- 1980 மாமா அல்லுல்லா சவால்
- 1980 புன்னமி நாகு
- 1980 ராம் ராபர்ட் ரஹீம்
- 1979 ஸ்ரீ மத்விரத பர்வம்
- 1979 கந்தர்வ கன்யா
- 1979 ஹேமா ஹெமீலு
- 1978 டுடு பசவண்ணா கிராமத் தலைவராக
- 1978 சதி சாவித்திரி
- 1978 ஸ்ரீராம ரக்ஷா
- 1977 தான வீர சூர கர்ணன்
- 1977 தர்மையாவாக சிரஞ்சீவி ராம்பாபு
- 1976 சீதா சுயம்வர்
- 1976 சீதா கல்யாணம்
- 1974 கலிபடலு
- 1973 மைனர் பாபு
- 1973 தேசோத்தரகுலு
- 1973 பல்லேதூரி சின்னோடு
- 1973 டப்புகி லோகம் தசோஹம்
- 1972 பாடி பந்துலு
- 1972 பாண்டாண்டி கபுரம்
- 1972 பிரஜா நாயகுடு
- 1972 ஸ்ரீ கிருஷ்ணா சத்யா
- 1972 பால மித்ருல கதா
- 1972 பால பாரதம்
- 1971 பவித்ரா ஹ்ருதயலு
- 1971 அட்ருஸ்டா ஜாதகுடு
- 1971 டெப்பாகு தா டொங்களா முத்தா
- 1971 சிசிந்திரி சிட்டிபாபு
- 1971 சம்பூர்ண இராமாயணம்
- 1970 பாலராஜூ கதா
- 1969 கதாநாயகுடு
- 1969 சிப்பாய் சின்னய்யா
- 1969 நிந்து ஹ்ருதயலு
- 1969 ஏகவீர
- 1969 வரகட்னம்
- 1969 கண்டிகோட்டா ரகசியம்
- 1969 அக்கி வீரு
- 1969 கடலாடு வடலாடு
- 1968 தேவகன்யா
- 1968 மஞ்சி குடும்பம்
- 1968 பாக்தாத் கஜா டோங்கா
- 1968 கலிசோசின அத்ருஷ்டம்
- 1966 பல்நாடி யுத்தம்
- 1966 அடுகு ஜாடலு
- 1966 ஸ்ரீகாகுல ஆந்திர மகா விஷ்ணு கதா
- 1966 பிடுகு ராமுடு
- 1965 வீரபிமன்யு
- 1965 பிரமீலர்ஜுனீயம்
- 1965 அந்தஸ்துலு
- 1965 சிஐடி
- 1965 பாண்டவ வனவாசம்
- 1964 பப்ருவாஹனா
- 1964 மஞ்சி மனிஷி வீரய்யாவாக
- 1964 தேச த்ரோஹுலு
- 1964 ராமுடு பீமுடு
- 1964 பூஜா பலம்
- 1964 குடி காந்தலு
- 1963 சோமவார விரத மஹாத்யம்
- 1963 நர்தனசாலா
- 1963 ஆப்த மித்ருலு
- 1963 திருப்பத்தம்மா கதை
- 1963 லட்சதிகாரி
- 1963 வீரநாயகனாக பாண்டிபோடு
- 1963 பருவு பிரதிஷ்டை
- 1963 ஸ்ரீ கிருஷ்ணார்ஜுன யுத்தமு
- 1962 குல கோத்ராலு
- 1962 மகாமந்திரி திம்மராசு
- 1962 குண்டம்மா கதை
- 1962 தக்ஷயக்ஞம்
- 1962 குலேபகாவலி கதா
- 1961 உஷா பரிணயம்
- 1961 ஜகதேக வீருணி கதா
- 1961 சீதா ராம கல்யாணம்
- 1960 அன்னா செல்லேலு யெர்ரன்னாவாக
- 1960 ரேணுகாதேவி மகாத்யம்
- 1960 பில்லாலு டெக்கினா சல்லானி ராஜ்யம்
- 1958 அண்ணா தம்முடு
- 1958 அப்பு சேசி பப்பு கூடு
- 1957 சாரங்கதாரா
- 1957 மாயா பஜார்
- 1956 தெனாலி ராமகிருஷ்ணா
- 1955 சந்தானம்
- 1954 மேனரிகம்
- 1954 பரிவர்தனா
- 1953 கண்ணா தல்லி
- 1953 புட்டில்லு
- 1952 பள்ளேதூர்
- 1948 தீக்ஷா
# பரிவர்தனா (1954 திரைப்படம்)

*** பரிவர்தனா*** என்பது 1954 வெளிவந்த தெலுங்கு நாடக திரைப்படமாகும். இதனை தத்தினேனி பிரகாஷ் ராவ் இயக்கியிருந்தார். என். டி. ராமராவ், அக்கினேனி நாகேஸ்வர ராவ் மற்றும் சாவித்திரி ஆகியோர் முக்கிய கதாபாத்திரங்களில் நடித்திருக்கின்றனர்.  
டி. சலபதி ராவ் இசை அமைத்துள்ளார். ஸ்ரீராம மூர்த்தி பினிசெட்டியின் ‘அண்ணா-செல்லு’ நாவலை அடிப்படையாகக் கொண்டு இப்படம் உருவாக்கப்பட்டது.
# பரிவர்தனா (1954 திரைப்படம்)

## நடிகர்கள்

- என். டி. ராமராவ் - ஆனந்த ராவ்
- அக்கினேனி நாகேஸ்வர ராவ் சத்யம்
- சாவித்திரி சுந்தரம்மாவாக
- ராமையாவாக துரைசாமி
- இரமண ரெட்டி சலபதியாக
- சதலவாடா பிச்சையாவாக
- மிக்கிலினேனி - சஞ்சீவய்யா
- சுரபி பாலசரஸ்வதி
- அல்லு ராமலிங்கம்
- பெருமாள்
- ராமகோடி
# தேவதுர்கா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | சிவண்ணா | இந்திய தேசிய காங்கிரஸ் |  |
| 1962 | சரணப்பா |  |  |
| 1967 | எஸ். பி. பி. பாட்டீல் | சுதந்திராக் கட்சி |  |
| 1972 | சரணப்பா | ஸ்தாபன காங்கிரஸ் |  |
| 1978 | பி. சிவண்ணா | இந்திரா காங்கிரஸ் |  |
| 1983 | இந்திய தேசிய காங்கிரஸ் |  |  |
| 1985 | ஏ. புருஷ்பவதி | ஜனதா கட்சி |  |
| 1989 | பி. சிவண்ணா | இந்திய தேசிய காங்கிரஸ் |  |
| 1994 | பி. டி. லலிதா நாயக் | ஜனதா தளம் |  |
| 1999 | அக்கரகி எல்லப்பா பங்கப்பா | இந்திய தேசிய காங்கிரஸ் |  |
| 2004 | அல்கோட் ஹனுமந்தப்பா | மதச்சார்பற்ற ஜனதா தளம் |  |
| 2008 | கே. சிவனகௌடா நாயக் |  |  |
| 2013 | ஏ. வெங்கடேஷ் நாயக் | இந்திய தேசிய காங்கிரஸ் |  |
| 2016 | கே. சிவனகௌடா நாயக் | பாரதிய ஜனதா கட்சி |  |
| 2018 |  |  |  |
| 2023 | கரேம்மா | மதச்சார்பற்ற ஜனதா தளம் | } |
**குறிப்பு**
# ஏபியேசியே

**ஏபியேசியே** அல்லது **உம்பெலிபெரே** (*Apiaceae* or *Umbelliferae* ) என்பது பெரும்பாலும் நறுமணப் பூக்கும் தாவர இனங்களைக் கொண்ட தாவரக் குடும்பமாகும். இதற்கு *ஏபியம்* மாதிரி பேரினத்தின் பெயரிடப்பட்டது. மேலும் இக்குடும்பம் பொதுவாக **செலரி**, **கேரட்** அல்லது **வோக்கோசு குடும்பம்** அல்லது **அம்பெல்லிஃபர்ஸ்** என்றும் அழைக்கப்படுகிறது. இது பூக்கும் தாவரங்களில் 16 வது பெரிய குடும்பமாகும். இதில் சுமார் 446 பேரினங்களும், 3,800க்கும் மேற்பட்ட இனங்களும் உள்ளன. இந்த குடும்பத்தில் ஓமம், ஏஞ்சலிகா, சோம்பு, பெருங்காயம், கேரவே, மஞ்சள் முள்ளங்கி, சிவரிக்கீரை, தோட்டப் பூண்டு , கொத்தமல்லி, சீரகம், சதகுப்பி, பெருஞ்சீரகம், லோவேஜ், மாட்டு வோக்கோசு, வோக்கோசு, பார்ஸ்னிப், கடல் ஹோலி, சில்பியம், போன்ற நன்கு அறியப்பட்ட மற்றும் பொருளாதார ரீதியாக முக்கியமான தாவரங்களும், அடையாளம் தெளிவாக இல்லாத மற்றும் அழிந்து போகக்கூடிய ஒரு தாவரங்களும் உள்ளன.
# ஏபியேசியே

## விளக்கம்

பெரும்பாலான அம்பெலிபெரீ குடும்பத் தாவரங்கள் ஆண்டுத் தாவரங்கள், இருபருவத் தாவரங்கள் அல்லது பல்லாண்டு குற்றுச் செடிகளாக உள்ளன. இருப்பினும் சிறு எண்ணிக்கையில் மரப் புதர்கள் அல்லது புப்ளூரம் ஃப்ருட்டிகோசம் போன்ற சிறிய மரங்கள் உள்ளன. இவற்றின் இலைகள் தனி யொழுங்குள்ளவை. அவற்றின் இலைக்காம்பானது கணுவில் தண்டைச் சுற்றித் தழுவியிருக்கும். இலையடிச் சிற்றிலை கிடையாது. இலைகள் மிகவும் மெல்லிய பாகங்களாகப் பிரிந்திருக்கும். பொதுவாக, இவற்றின் இலைகளை நசுக்கும்போது குறிப்பிடத்தக்க ஒரு வாசனையை வெளியிடுகின்றன.  
இவற்றின் பூங்கொத்துகள் பெரும்பாலும் கூட்டுக் குடைமஞ்சரியாகும். சிலவற்றில் தனிக்குடை மஞ்சரியாக இருக்கும். மலர் பெரும்பாலும் இருபால் உள்ளதாக, ஒழுங்கான அமைப்பு கொண்டது. சில சமயம் ஒருபால் பூக்களும் உண்டு. அடிக்கடி ஒரு மஞ்சரியின் ஓரத்திலுள்ள பூக்கள் ஒழுங்கற்றவையாயும் ஒருதளச் சமமாயும் இருக்கும். புல்லி சிறியது. மிகச் சிறிய 5 இதழ்கள் உண்டு. சிலவற்றில் புல்லியே இராது. அல்லி 5 தனி; பெரும்பாலும் வெண்மை அல்லது மஞ்சள். நுனி மடிந்திருக்கலாம். கேசரம் 5. சூலகம் பூவின் கீழுள்ளது. 2 சூலிலைக் கூட்டுச் சூற்பையின்மேல் ஆதான மண்டலம் உண்டு. அதில் பூந்தேன் சுரக்கும். சூல் தண்டு இரண்டு. சூற்பை இரண்டு அறையுள்ளது. அறைக்கு ஒரு சூல். கனி பிரிசுவர் வெடிகனி ஆகும். கனி இரண்டு பிளவாகப் பிரியும். ஒவ்வொரு பிளவின் மேலும் பழுக்களைப்போல உப்பிக்கொண்டு 5 வரம்புகள் உண்டு. வரம்புகளுக்கு நடுவே தவாளிப்புப்போன்ற பள்ளங்கள் உண்டு. இந்தப் பள்ளங்களின் அடியில் எண்ணெய்க் குழாய்கள் இருக்கின்றன. இவற்றில் வாசனைத் திரவியம் இருக்கிறது. விதையில் முளைசூழ் தசையுண்டு. புரோட்டீனும், எண்ணெயும் இதிலிருக்கும் உணவுப் பொருள்கள். கரு மிகச் சிறியது.  
இந்தப் பூக்களில் முதலில் கேசரங்கள் முதிரும். பூந்தேன் மேலேயே இருப்பதால் பூச்சிகளுக்கு எளிதாக தேன் அகப்படும். குறுநாக்குடைய பூச்சிகளாகிய ஈயும் வண்டும் இந்தப் பூக்களுக்கு வருகின்றன. மொக்கில் கேசரங்கள் உள் மடிந்திருக்கின்றன. அவற்றை அல்லி இதழ்கள் மூடிக் காக்கின்றன. இவை ஒவ்வொன்றாக நீண்டு, இவற்றின் பைகள் வெடிக்கின்றன. பிறகு ஒவ்வொன்றாக உதிர்ந்து விடுகின்றன. இதனால் ஒரு பூவிற்குப் பூச்சிகள் சில நாட்கள் வரையில் வந்து கொண்டிருக்கலாம்.
# தத்தாத்ரேய ராமராவ் பார்வதிகர்

**தத்தாத்ரேய ராமராவ் பார்வதிகர்** (சமஸ்கிருதம்: दत्तात्रेय राम राव् पर्वतिकर्) (காலம்: 1916 -1990) இமையமலையில் அமைந்துள்ள பத்ரிநாத் கோவிலில் வசித்துவந்த இந்திய மெய்யியல் அறிஞரும் வீணைக் கலைஞரும் ஆவார். அவர் ஆன்மீக ஆதரவாளர்களால் வீணை பாபா என்று அன்புடன் அழைக்கப்பட்டார்.
# தத்தாத்ரேய ராமராவ் பார்வதிகர்

## இசை

இவர் நட யோகத்தின் விரிவுரையாளரான இவர் இசை மூலம் ஆன்மீகத்தினை பரவச்செய்தார். 1950 இல் ரிஷிகேஷில் நாத யோகா பள்ளியைத் தொடங்கினார். அலைன் டேனிலோவுக்கு அஞ்சலி செலுத்தும் வகையில் , யுனெஸ்கோ இந்த ஆல்பத்தை 1997 இல் இந்திய பாரம்பரிய இசையின் தொகுப்பாக மீண்டும் வெளியிட்டது.
# தத்தாத்ரேய ராமராவ் பார்வதிகர்

## ராகவேந்திரா பணி

1975 இல், தத்தாத்ரேய பர்வதிகர் பெங்களூரில் ஸ்ரீ ராகவேந்திரா மிஷனை நிறுவினார் . அவரது நினைவாக பெங்களூரு கயான் சமாஜ் நகரில் ஒவ்வொரு ஆண்டும் இசை நிகழ்ச்சி நடத்தப்பட்டு வருகிறது.
# லிங்கசகூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | பசனகௌடா | இந்திய தேசிய காங்கிரஸ் |  |
| 1962 | லிங்கண்ணா | லோக் சேவக் சங்கம் |  |
| 1967 | கே. எஸ். பிராணகௌடா | இந்திய தேசிய காங்கிரஸ் |  |
| 1972 | சந்திரசேகர் என். பாட்டீல் |  |  |
| 1978 | பசவராஜ் அப்பாகௌடா திம்மனகௌடா அன்வரி | இந்திரா காங்கிரஸ் |  |
| 1983 | ஏ. பசவராஜ் பாட்டீல் அன்வரி | இந்திய தேசிய காங்கிரஸ் |  |
| 1985 | ராணா அமரப்பா நாயக் | ஜனதா கட்சி |  |
| 1989 | ராஜா அமரேஷ்வர் நாயக் | இந்திய தேசிய காங்கிரஸ் |  |
| 1994 | அமரேகௌடா லிங்கனகௌடா பாட்டீல் | ஜனதா தளம் |  |
| 1999 | அமரேகௌடா பய்யாபூர் லிங்கனகௌடா | ஐக்கிய ஜனதா தளம் |  |
| 2004 | அமரேகௌடா பாட்டீல் பய்யாபூர் | மதச்சார்பற்ற ஜனதா தளம் |  |
| 2008 | மானப்பா டி. வஜ்ஜல் | பாரதிய ஜனதா கட்சி |  |
| 2013 | மதச்சார்பற்ற ஜனதா தளம் |  |  |
| 2018 | டி. எஸ். ஹூலகேரி | இந்திய தேசிய காங்கிரஸ் |  |
| 2023 | மானப்பா டி. வஜ்ஜல் | பாரதிய ஜனதா கட்சி | } |
# சிந்தனூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | பசவந்தராவ் பசனகௌடா | இந்திய தேசிய காங்கிரஸ் |  |
| 1962 |  |  |  |
| 1967 | ஏ. சன்னனகௌடா | சுயேச்சை |  |
| 1972 | பசவந்தராவ் பசனகௌடா | இந்திய தேசிய காங்கிரஸ் |  |
| 1978 | நாராயணப்பா ஹனுமந்தப்பா | இந்திரா காங்கிரஸ் |  |
| 1983 | எம். மல்லப்பா | சுயேச்சை |  |
| 1985 | ஆர். நாராயணப்பா | இந்திய தேசிய காங்கிரஸ் |  |
| 1989 | பத்ரலி ஹம்பனகௌடா | ஜனதா தளம் |  |
| 1994 | கே. விருபாக்சப்பா | இந்திய தேசிய காங்கிரஸ் |  |
| 1999 | பத்ரலி ஹம்பனகௌடா | ஐக்கிய ஜனதா தளம் |  |
| 2004 | இந்திய தேசிய காங்கிரஸ் |  |  |
| 2008 | நாடகௌட வெங்கடராவ் | மதச்சார்பற்ற ஜனதா தளம் |  |
| 2013 | பத்ரலி ஹம்பனகௌடா | இந்திய தேசிய காங்கிரஸ் |  |
| 2018 | நாடகௌட வெங்கடராவ் | மதச்சார்பற்ற ஜனதா தளம் |  |
| 2023 | பத்ரலி ஹம்பனகௌடா | இந்திய தேசிய காங்கிரஸ் | } |
# பாக்கித்தானில் பௌத்தம்

சிற்பம், கிபி இரண்டாம் நூற்றாண்டு, பெசாவர், பாக்கித்தான்]]
, காந்தாரம், கிபி நான்காம் நூற்றாண்டு]] **பாக்கித்தானில் பௌத்தம்** (**Buddhism in Pakistan**), கிமு மூன்றாம் நூற்றாண்டில் மௌரியப் பேரரசர் அசோகர் ஆட்சிக் காலத்தின் போது பௌத்தம் பாக்கித்தான் நாட்டில் வேர் ஊன்றத் துவங்கியது. 2012ஆம் ஆண்டின் கணக்கெடுப்பின்படி, பாக்கித்தானில் பௌத்த சமய மக்கள் தொகை 1,492 என கணக்கிடப்பட்டுள்ளது. 2017ஆம் ஆண்டில் 1,884 பௌத்த சமய வாக்காளர்கள் சிந்து மற்றும் பஞ்சாப் மாகாணத்தில் மட்டுமே உள்ளதாக கணக்கிடப்பட்டுள்ளது.  
பாக்கித்தான் தலைநகரான இஸ்லாமாபாத் நகரத்தில் மட்டுமே செயல்பாட்டில் உள்ள விகாரையில் இலங்கை போன்ற நாடுகளின் தூதரக ஊழியர்கள் மற்றும் அலுவலர்கள் வழிபடுகின்றனர்.
# பாக்கித்தானில் பௌத்தம்

## வரலாறு

பாக்கித்தானில் பௌத்தம் ஏறத்தாழ 2,000 ஆண்டுகளுக்கு முன்னரே வளரத் தொடங்கியது. சுவாத் சமவெளி அகழாய்வுகளில் கிமு 563 மற்றும் 483 இடைப்பட்ட காலத்தில் கடடப்பட்ட பௌத்தக் கோயில்கள் கண்டுபிடிக்கப்பட்டது. பாக்கித்தானில் மகாயான பௌத்தம் சிறப்பாக வளர்ந்தது. பாக்கித்தானின் காந்தாரப் பகுதி பௌத்தத்தின் தாய் வீடு எனலாம். காந்தாரத்தில் பௌத்தக் கலைகள் மற்றும் சிற்பக்கலை செழிப்பாக வளர்ந்திருந்தது.
# பாக்கித்தானில் பௌத்தம்

## பௌத்த தொல்லியற்களங்கள்

### கைபர் பக்துன்வா மாகாணம்

சிற்பம், சுவாத் மாவட்டம், கைபர் பக்துன்வா மாகாணம்]]  
பெசாவர் சமவெளியின் மையப் பகுதியில் அமைந்தது காந்தாரம் எனும் பண்டைய பண்பாட்டு நிலப்பகுதியில் சுவாத் ஆறு பாய்கிறது. காந்தாரத்தில் புத்தர் சிலை புகழ்பெற்றது. கைபர் பக்துன்வா மாகாணத்தில் தொல்லியல் அகழாய்வின் போது பௌத்தம் தொடர்புடைய அம்லுக்-தாரா தூபி, புத்கார தூபி, சமால் கார்கி, தக்த்-இ-பாகி, ஜௌலியன் விகாரை, கனிஷ்கரின் தூபி, கனிஷ்கர் பேழை மற்றும் பேரரசர் அசோகரின் மன்செரா பாறைக் கல்வெட்டுக்கள் கண்டுபிடிக்கப்பட்டது.
# பாக்கித்தானில் பௌத்தம்

## பௌத்த தொல்லியற்களங்கள்

### பஞ்சாப் மாகாணம்

, தட்சசீலம், பஞ்சாப் மகாணம், பாக்கித்தான்]]
பாக்கித்தான் நாட்டின் பஞ்சாப் மாகணத்தின், தட்சசீலத்தில் உள்ள தர்மராஜிக தூபியை மௌரியப் பேரரசர் அசோகர் ஆட்சிக் காலத்தில் கிமு 3-ஆம் நூற்றாண்டில், கௌதம புத்தரின் எரியூட்டப்பட்ட உடலிருந்து கிடைத்த சில எலும்புகள் மற்றும் சாம்பலின் ஒரு பகுதியைக் கொண்டு நிறுவப்பட்டது. கிபி 2-ஆம் நூற்றாண்டில் குசான் பேரரசு காலத்தில் தருமராசிக தூபியை மறுசீரமைத்து பல பெரிய விகாரைகளுடன் நிறுவப்பட்டது. கிபி 5-ஆம் நுற்றாண்டில் எத்தலைட்டுகளின் மன்னர் மிகிரகுலன் ஆட்சிக் காலத்தில் தருமராசிக தூபி முற்றிலும் சிதைக்கப்பட்டது. 1980இல் இயுனெசுகோ நிறுவனம், தருமராசிக தூபியை உலகப் பாரம்பரியக் களங்களில் ஒன்றாக அறிவித்ததுள்ளது. இப்பகுதி இசுலாமியமயமான போது, தருமராசிக தூபி மேலும் சிதைக்கப்பட்டது. சான் மார்சல் எனும் பிரித்தானிய தொல்லியல் ஆய்வாளர், 1913ல் சிதைந்திருந்த தருமராசிக தூபியை அகழ்வாய்வு செய்து பல தொல்பொருட்களை கண்டெடுத்தார்.
# பாக்கித்தானில் பௌத்தம்

## பௌத்த தொல்லியற்களங்கள்

### சிந்து மாகாணம்

, கிபி 410, சிந்து மாகாணம், பாக்கித்தான்]]
பாக்கித்தானின் சிந்து மாகாணத்தில் உள்ள பௌத்த தூபிகள் மற்றும் விகாரைகள் போன்ற தொல்லியற்களங்கள் மிகவும் சிதைந்து உருத்தெரியாமல் உள்ளது. இப்பகுதியில் கண்டெடுத்த சில சுடுமண் உருவங்கள் போன்ற தொல்லியல் எச்சங்களை சத்திரபதி சிவாஜி அருங்காட்சியகத்தில் காட்சிக்கு வைக்கப்பட்டுள்ளது.
# பாக்கித்தானில் பௌத்தம்

## பௌத்த தொல்லியற்களங்கள்

### பலுசிஸ்தான் மாகாணம்

பலுசிஸ்தான் மாகாணத்தின் கடற்கரையில் பல பௌத்த விகாரைகள் மற்றும் கொண்டரனி எனும் குகை நகரத்தைக் கண்டதாக பௌத்த பயணி சுவான்சாங் தனது பயணக் குறிப்பில் குறித்துள்ளார்.
# பாக்கித்தானில் பௌத்தம்

## பௌத்த தொல்லியற்களங்கள்

### கில்ஜித் பல்டிஸ்தான்

பாக்கித்தானின் ஆக்கிரமிப்பில் உள்ள கில்ஜித்-பல்டிஸ்தானில் ஸ்கர்டு மாவட்டத்தில் கிபி எட்டாம் நூற்றாண்டு காலத்திய மந்தல் பௌத்த பாறைச் சிற்பங்கள் கண்டெடுக்கப்பட்டுள்ளது. கிபி 15ஆம் நூற்றாண்டில் கில்ஜித்-பல்டிஸ்தான் பகுதியில் வாழ்ந்த பெரும்பாலான பௌத்தர்கள் இசுலாமிற்கு கட்டாய மதம் மாற்றம் செய்யப்பட்டனர்.
# பாக்கித்தானில் பௌத்தம்

## பௌத்த மக்கள் தொகை

பாக்கித்தானில் தற்போதைய பௌத்த மக்கள் தொகை குறித்தான விவரங்கள் சரிவர தெரியவில்லை. சில பாக்கைத்தானியர்கள் தங்களை பௌத்தர்கள் என அறிவித்துக்கொண்டனர்.அவர்கள் அசாத் காசுமீரில் மட்டுமே இருப்பதாக கூறப்படுகிறது. 2012ஆம் ஆண்டின் தேசிய தரவுத் தளம் மற்றும் பதிவேடுகளின்படி, பாக்கித்தானில் 1,492 பௌத்தர்கள் மட்டுமே தேசிய அடையாள அட்டை வைத்திருப்பதாக கூறப்படுகிறது. இவரது குடும்பம் வங்காளதேசத்திற்கு பின்புறம் தங்கியிருந்தனர்.
கள் சிதைத்தல்]]
# வார்ப்புரு:Infobox settlement/columns/styles.css

/* */
.ib-settlement-cols {
text-align: ;
display: table;
width: 100%;
}  
.ib-settlement-cols-row {
display: table-row;
}  
.ib-settlement-cols-cell {
display: table-cell;
vertical-align: middle;
}  
.ib-settlement-cols-cellt {
display: table-cell;
vertical-align: top;
}
# சுங்கை பட்டாணி மக்களவைத் தொகுதி

**சுங்கை பட்டாணி மக்களவைத் தொகுதி** (மலாய்: *Kawasan Persekutuan Sungai Petani*; ஆங்கிலம்: *Sungai Petani Federal Constituency*; சீனம்: 双溪大年联邦选区) என்பது மலேசியா, கெடா மாநிலத்தில், கோலா மூடா மாவட்டத்தில் (*Kuala Muda District*) உள்ள ஒரு மக்களவைத் தொகுதி (**P015**) ஆகும்.  
சுங்கை பட்டாணி தொகுதி 1958-ஆம் ஆண்டில் உருவாக்கப்பட்டது. 1959-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), சுங்கை பட்டாணி தொகுதி 50 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# சுங்கை பட்டாணி மக்களவைத் தொகுதி

## பொது

### சுங்கை பட்டாணி நகரம்

சுங்கை பட்டாணி' (*Sungai Petani*); கெடா, கோலா மூடா மாவட்டத்தில் உள்ள ஒரு நகரம். கெடா மாநிலத்தில் மிகப் பெரிய நகரமாகக் கருதப்படும் சுங்கை பட்டாணி நகரம், மாநிலத்தின் தலைநகரமான அலோர் ஸ்டார் (*Alor Setar*) மாநகரத்தில் இருந்து 55 கி.மீ. தொலைவில் உள்ளது. ஜோர்ஜ் டவுன் நகரில் இருந்து 33 கி.மீ. தொலைவில் இருக்கிறது.  
சுங்கை பட்டாணியில் எளிதில் அடையாளம் கண்டு கொள்ளக் கூடிய சின்னங்களில் முக்கியமானது சுங்கை பட்டாணி காவல் நிலையம் ஆகும். இது 1916-ஆம் ஆண்டில் அத்தாப்பு குடிசையாகக் கட்டப் பட்டது.  
அப்போது பத்து காவல் துறை அதிகாரிகள் அந்த நிலையத்தில் பணிபுரிந்தனர். வெறும் அத்தாப்பு கூரைகள், பலகைகளால் ஆனது. அதில் பத்து சீக்கிய, மலாய்க்கார காவல் துறை அதிகாரிகள் பணிபுரிந்தனர்.
# சுங்கை பட்டாணி மக்களவைத் தொகுதி

## பொது

### சுங்கை பட்டாணி மணிக்கூண்டு

1950-ஆம் ஆண்டுகளில் சுங்கை பட்டாணி வாழ் மக்களுக்குப் பொழுது போக்குவதற்கு சரியான பூங்காக்கள் அல்லது போக்கிடங்கள் எதுவும் இல்லாமல் இருந்தது. அதனால் அவர்களில் சிலர், மாலை வேளைகளில் ஆங்காங் சாங்காய் வங்கிக்கு முன்னால் கூடி பொழுதுகளைக் கழிப்பார்கள். ஆங்காங் சாங்காய் வங்கி 1921-ஆம் ஆண்டு கட்டப் பட்டது.  
அதற்கு முன்னரே சுங்கை பட்டாணி கூடலகம் (*Sungai Petani Club*) 1913-இல் கட்டப் பட்டு விட்டது. இந்த மன்றத்தில் பிரித்தானியர்கள், அரசு இலாகாகளின் தலைவர்கள், தோட்ட நிர்வாகிகள் உறுப்பினர்களாக இருந்தனர்.
# சுங்கை பட்டாணி மக்களவைத் தொகுதி

## பொது

### சுங்கை பட்டாணி நாடாளுமன்றத் தொகுதி

| சுங்கை பட்டாணி தொகுதி நாடாளுமன்ற உறுப்பினர்கள் |  |  |  |
| --- | --- | --- | --- |
| colspan=4'மலாயா கூட்டரசு நாடாளுமன்றம்''' |  |  |  |
| 1-ஆவது | 1959–1963 | அப்துல் சமாட் ஒசுமான்
(*Abdul Samad Osman*) |  |
| colspan=4'மலேசிய நாடாளுமன்றம்''' |  |  |  |
| 1-ஆவது | 1963–1964 | அப்துல் சமாட் ஒசுமான்
(*Abdul Samad Osman*) |  |
| 2-ஆவது | 1964–1969 | முகமது சாகிர் இசுமாயில்
(*Mohamed Zahir Ismail*) |  |
| 1969–1971 | colspan=2 align= நாடாளுமன்றம் ஒத்திவைப்பு |  |  |
| 3-ஆவது | 1971–1973 | அசாரி முகமட் தைப்
(*Azahari Md. Taib*) |  |
| 1973–1974 |  |  |  |
| 4-ஆவது | 1974–1978 | வான் சைனாப் எம்.ஏ.பக்கார்
(*Wan Zainab M. A. Bakar*) |  |
| 5-ஆவது | 1978–1982 |  |  |
| 6-ஆவது] | 1982–1986 |  |  |
| 7-ஆவது | 1986–1990 | அப்துல் மனாப் அகமத்
(*Abdul Manaf Ahmad*) |  |
| 8-ஆவது | 1990–1995 | செ இப்ராகிம் முசுதபா
(*Che Ibrahim Mustafa*) |  |
| 9-ஆவது | 1995–1999 |  |  |
| 10-ஆவது | 1999–2004 | மகாசிர் முகமது கிர்
(*Mahadzir Mohd Khir*) |  |
| 11-ஆவது | 2004–2008 |  |  |
| 12-ஆவது | 2008–2013 | சொகாரி அப்துல்
(*Johari Abdul*) |  |
| 13-ஆவது | 2008–2013 |  |  |
| 14-ஆவது | 2018–2022 |  |  |
| 15-ஆவது | 2022–தற்போது | முகமது தௌபிக் சொகாரி
(*Mohammed Taufiq Johari*) | } |
# சுங்கை பட்டாணி மக்களவைத் தொகுதி

## சுங்கை பட்டாணி தேர்தல் முடிவுகள்

**மலேசியப் பொதுத் தேர்தல் 2022**  
| பொது | வாக்குகள் | % |  |
| --- | --- | --- | --- |
| பதிவு பெற்ற வாக்காளர்கள் | **168,847** | **100.00%** |  |
| வாக்களித்தவர்கள் | **131,447** | **77.85%** |  |
| செல்லுபடி வாக்குகள் | **130,004** | - |  |
| செல்லாத வாக்குகள் | **1,443** | - | } |
# சுங்கை பட்டாணி மக்களவைத் தொகுதி

## சுங்கை பட்டாணி வேட்பாளர் விவரங்கள்

**மலேசியப் பொதுத் தேர்தல் 2022**  
| வேட்பாளர் | கட்சி | பெற்ற வாக்குகள் | (%) |  |  |
| --- | --- | --- | --- | --- | --- |
| rowspan=1 | **முகமது தௌபிக் சொகாரி**
(*Mohammed Taufiq Johari*) | **பாக்காத்தான்** | **50,580** | **38.91%** |  |
| rowspan=1 | ராபர்ட் லிங் குய் ஈ
(*Robert Ling Kui Ee*) | **பெரிக்காத்தான்** | **49,465** | **38.05%** |  |
| rowspan=1 | சகானிம் முகமது யூசோப்
(*Shahanim Mohamad Yusoff*) | **பாரிசான்** | **27,391** | **21.07%** |  |
| rowspan=1 | மர்சுகி யாகயா
(*Marzuki Yahya*) | **உள்நாட்டு போராளிகள் கட்சி** | **2,342** | **1.80%** |  |
| rowspan=1 | டான் சௌ காங்
(*Tan Chow Kang*) | **மலேசிய மக்கள் கட்சி** | **226** | **0.17%** | } |
# தமிழ்நாட்டில் நரபலிகள்

**தமிழ்நாட்டில் நரபலிகள்** என்பது மனிதர்களை இறைவனுக்கு பலி கொடுக்கும் சடங்குகள் தமிழ்நாட்டில் நிகழ்ந்த வரலாற்றினை விவரிப்பதாகும்.  
நரபலிகள் குறித்தான தகவல்கள் இலக்கியங்களில் இருந்தும் கிடைக்கின்றன.
# தமிழ்நாட்டில் நரபலிகள்

## இலக்கியங்களில் நரபலி

### சிலப்பதிகாரம்

சிலப்பதிகாரத்தில் அரசன் கோவலனை தவறான நீதியால் கொலை செய்தமையால், கண்ணகி மதுரையை எரிக்கிறார். இருந்தும் பாண்டிய நாட்டில் மழை இல்லாது பசியும், பஞ்சமும் சூழ்ந்தன. வெக்கை நோய்களும் பரவின. இதனால் பாண்டிய மன்னன், ஆயிரம் பொற்கொல்லர்களை பலிதந்ததாக கூறப்படுகிறது.
# தமிழ்நாட்டில் நரபலிகள்

## இந்து சமயத்தில் நரபலிகள்

நவகண்டம், அரிகண்டம் போன்ற தற்பலிகள் குறித்தான தகவல்கள் கோயில் கல்வெட்டுகள், செப்பு பட்டையங்கள் மூலமாக கிடைத்துள்ளன.
# தமிழ்நாட்டில் நரபலிகள்

## இந்து சமயத்தில் நரபலிகள்

### தேருக்காக நரபலிகள்

தமிழகத்தில் இந்துசமய கோயில்களில் திருவிழாக்களின் போது தேரோட்டம் தடையின்றி நடக்க நரபலி தரப்பட்டுள்ளது. இவ்வாறான பலிகள் பெரும்பாலும் தற்பலியாக அமைந்துள்ளன. ஆண்களைப் போல பெண்களும் தேருக்காக நரபலி கொடுக்கப்பட்டமைக்கு பட்டையங்கள் கிடைத்துள்ளன.  
- ஆறகளூர் திருக்காமீசுரமுடையார் கோவிலில் 1509ல் தேரோட்டம் நடக்கும்போது தாமதநல்லூர் என்ற ஊரைச்சேர்ந்த கைக்கோளர் பெருமான் என்பவருடைய மகன் பறையன்பறை நரபலி கொடுக்கப்பட்டதாக கல்வெட்டு உள்ளது.
# சீதா சாஹு

**சீதா சாஹு** (*Sita Sahu*) என்பவர் சிறப்பு ஒலிம்பிக்கில் இரண்டு பதக்கங்கள் வென்ற இந்தியர் ஆவார். 2011 ஆம் ஆண்டு ஏதென்சில் நடைபெற்ற சிறப்பு ஒலிம்பிக்கின் போது 200 மற்றும் 4X400 மீட்டர் தொடர் ஓட்டப் பந்தயங்களில் வெண்கலப் பதக்கங்களை வென்றார். மத்தியப் பிரதேசத்தைச் சேர்ந்த இவர், வெறும் பதினைந்து வயதிலேயே இப்பதக்கங்களை வென்றார். பொருளாதார ரீதியில் சிரமப்பட்ட, சீதா தனது குடும்பத்தின் சாலை உணவு வியாபாரத்தில் சேர்ந்ததாக ஊடக அறிக்கைகள் தெரிவித்தன. ஊடகங்களில் இவரை அரசுகள் கண்டுகொள்ளவில்லை செய்திகள் வெளியான நிலையில், பதக்கம்பெற்று மூன்று ஆண்டுகளுக்கு பிறகு, மத்தியப் பிரதேச அரசாங்கத்தால் சாஹுவுக்கு வெகுமதி அளிக்கப்பட்டது. தேசிய அனல் மின் கழகம் இவரது குடும்பத்திற்கு ரூ. 6 லட்சம் மற்றும் இவரது 3 வெண்கலப் பதக்கங்களுக்கு மாநில அரசு ரூ.3 லட்சம் கொடுத்து ஊக்கப்படுத்தியது.
# சீதா சாஹு

## பதக்கங்கள்

•2011 ஏதென்ஸ் சிறப்பு ஒலிம்பிக்ஸ் 200மீ -வெண்கல பதக்கம்.
•2011 ஏதென்ஸ் சிறப்பு ஒலிம்பிக்ஸ் 4X400மீ தொடர் ஓட்டப்பந்தயம்-வெண்கல பதக்கம்.
# பொன்னையா மாணிக்கவாசகம்

**பொன்னையா மாணிக்கவாசகம்** (1 ஏப்ரல் 1946 - 12 ஏப்ரல் 2023) இலங்கையின் மூத்த ஊடகவியலாளரும், பத்திரிகையாளரும் ஆவார். இவர் ரொய்ட்டர்சு, பிபிசி, வீரகேசரி ஆகிய ஊடகங்களில் பணியாற்றியுள்ளார். இலங்கையில் இனப்போர் இடம்பெற்ற காலத்தில் செய்தி அறிக்கைப்படுத்தலில் துணிச்சல் மிக்க ஊடகவியலாளராக அறியப்படுகிறார்.
# பொன்னையா மாணிக்கவாசகம்

## வாழ்க்கைக் குறிப்பு

பொன்னையா மாணிக்கவாசகம் மலையகத்தில் தலவாக்கலை, டெரிகிளேயார் தோட்டத்தில் பிறந்தவர். புனித பத்திரிசியார் கல்லூரியில் க.பொ.த.சாதாரண தரம் வரை கற்றார். சிறிய வயது முதல் வாசிப்பு பழக்கம் கொண்டவராக விளங்கியதுடன் இவ் வாசிப்புப் பழக்கமே இவரை ஓர் ஊடகவியலாளராக வருவதற்கு உந்துதலாக அமைந்து எனலாம்.  
வறுமையின் காரணமாக க.பொ.த.சாதாரண தரம் வரையே கல்வியினை இவரால் தொடர முடிந்தது. இதன்பின்பு, தலவாக்கலை இலங்கை தொழிலாளர் காங்கிரஸ் காரியாலயத்தில் குறுகிய கால பணி புரிந்த அனுபவம் கொண்டிருந்தார். இதனிடையே 1965 ஆம் ஆண்டு வவுனியாவில் சென்று குடியேறினார்.